मामला इंदौर और ग्वालियर पर फंसा हुआ था. कैलाश विजयवर्गीय अपने बेटे आकाश को और सुमित्रा महाजन अपने बेटे मंदार को टिकट दिलाना चाहते थे. नरेन्द्र सिंह तोमर भी टिकट की कतार में थे. वो भी अपने बेटे देवेन्द्र के लिए टिकट मांग रहे थे. 38 सीटों के लिए लगातार मंथन चल रहा था. मामला भोपाल की गोविंदपुरा और होशंगाबाद सीट के लिए भी अटका हुआ था. गोविंदपुरा से बाबूलाल गौर और सिवनी मालवा के लिए सरताज सिंह टिकट मांग रहे थे. दोनों ही नेता उम्र के लिहाज़ से पार्टी के पैमाने पर खरे नहीं उतर रहे थे.